

**LIETUVOS RESPUBLIKOS**

**VYRIAUSIOJI RINKIMŲ KOMISIJA**

**SpREndimas**

**DĖL PLUNGĖS RAJONO IR ROKIŠKIO RAJONO SAVIVALDYBIŲ TARYBŲ NARIŲ ĮGALIOJIMŲ NUTRŪKIMO NESUĖJUS TERMINUI IR ŠIŲ SAVIVALDYBIŲ TARYBŲ NARIŲ MANDATŲ NAUJIEMS SAVIVALDYBIŲ TARYBŲ NARIAMS PRIPAŽINIMO**

2022 m. gruodžio 22 d. Nr. Sp-153

Vilnius

Lietuvos Respublikos vyriausioji rinkimų komisija, vadovaudamasi Lietuvos Respublikos Lietuvos Respublikos rinkimų kodekso 176 straipsnio 4 dalies 1 ir 5 punktais ir 178 straipsnio 1 dalimi, nusprendžia:

1. Patenkinti Gintaro Bagužio, Plungės rajono savivaldybės tarybos nario, išrinkto pagal visuomeninio rinkimų komiteto „Vieninga Plungė“ iškeltų kandidatų sąrašą, rašytinį prašymą atsistatydinti ir pripažinti tarybos nario įgaliojimus nutrūkusiais nesuėjus terminui pagal Rinkimų kodekso 176 straipsnio 4 dalies 5 punktą.

2. Pripažinti negaliojančiu šio sprendimo 1 punkte nurodyto savivaldybės tarybos nario pažymėjimą Nr. 193502.

3. Rimgaudą Kilą ir Naurį Šiupinį, įrašytus visuomeninio rinkimų komiteto „Antano Vagonio komitetas“ iškeltų kandidatų į Rokiškio rajono savivaldybės tarybą sąraše, praleisti kandidatų sąrašo eilėje, kadangi jie raštu atsisakė gauti tarybos nario mandatą pagal Rinkimų kodekso 176 straipsnio 4 dalies 1 punktą.

4. Pripažinti, kad, savivaldybių tarybose atsiradus laisvoms vietoms, savivaldybių tarybų nariais tampa kandidatų sąrašų, pagal kuriuos buvo išrinkti nebesantys tarybos nariai, pirmieji tarybos nario mandato negavę kandidatai:

4.1. Renata Gudienė, Plungės rajono savivaldybės tarybos narė, išrinkta pagal visuomeninio rinkimų komiteto „Vieninga Plungė“ iškeltų kandidatų sąrašą;

4.2. Jūratė Masteikienė, Rokiškio rajono savivaldybės tarybos narė, išrinkta pagal visuomeninio rinkimų komiteto „Antano Vagonio komitetas“ iškeltų kandidatų sąrašą.

5. Nustatyti, kad šio sprendimo 3 punktas ir 4.2 papunktis įsigalioja 2023 m. sausio 2 d.

Komisijos pirmininkė Jolanta Petkevičienė