**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PRITARIMO ĮAMŽINTI PLUNGĖS GARBĖS PILIEČIO, MECENATO**

**BRONISLOVO LUBIO ATMINIMĄ**

2023 m. sausio 26 d. Nr. T1-

Plungė

Vadovaudamasi Žymių žmonių, istorinių datų, įvykių įamžinimo ir gatvių pavadinimų Plungės rajono savivaldybėje suteikimo tvarkos aprašo, patvirtinto Plungės rajono savivaldybės tarybos 2020 m. balandžio 23 d. sprendimu Nr. T1-49 „Dėl Žymių žmonių, istorinių datų, įvykių įamžinimo ir gatvių pavadinimų Plungės rajono savivaldybėje suteikimo tvarkos aprašo patvirtinimo“, 27 punktu ir atsižvelgdama į Žymių žmonių, istorinių datų, įvykių įamžinimo ir gatvių pavadinimų Plungės rajone suteikimo komisijos 2023 m. sausio 5 d. posėdžio protokolą Nr. LK-5, Plungės rajono savivaldybės taryba n u s p r e n d ž i a:

Pritarti įamžinti Plungės garbės piliečio, mecenato Bronislovo Lubio atminimą.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Architektūros ir teritorijų planavimo skyriaus vedėjas Tomas Jocys

Projektą rengė Architektūros ir teritorijų planavimo skyriaus vyr. specialistas Gintaras Ramonas

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO ĮAMŽINTI PLUNGĖS GARBĖS PILIEČIO, MECENATO BRONISLOVO LUBIO ATMINIMĄ“**

2023 m. sausio 11 d.

Plungė

**1. Parengto teisės akto projekto tikslai, uždaviniai, problemos esmė.**

Žymių žmonių, istorinių datų, įvykių įamžinimo ir gatvių pavadinimų Plungės rajone suteikimo komisija (toliau – Komisija) siūlo pritarti įamžinimo tikslingumui įamžinant Plungės garbės piliečio, mecenato Bronislovo Lubio atminimą.

Pagal Komisijos protokolinį siūlymą, pareiškėjas turės patikslinti planuojamą tekstą prie paminklo ir pateikti QR kode numatomą informaciją bei gauti Savivaldybės tarybos pritarimą.

Taip pat Komisija atkreipė dėmesį ir siūlo pareiškėjui persvarstyti ir keisti numatytą paminklo vietą į labiau derančią su aplinka, laikmečiu ir Plungės dvaro sodybos nekilnojamojo kultūros paveldo apsaugos specialiuoju planu.

**2. Kaip šiuo metu yra sprendžiami projekte aptarti klausimai.**

Nuo 2020 m. balandžio 23 d. Plungės rajono savivaldybės taryba patvirtino Žymių žmonių, istorinių datų, įvykių įamžinimo ir gatvių pavadinimų Plungės rajono savivaldybėje suteikimo tvarkos aprašą (toliau – Aprašas), kurio pagrindu Plungės r. sav. įamžinant asmenybes, įvykius, reikšmingas datas ir t. t., pareiškėjas su prašymu privalo kreiptis į Komisiją, kuri svarsto asmens tikslingumą įamžinimui Plungės rajone.

**3. Kodėl būtina priimti sprendimą, kokių pozityvių rezultatų laukiama.**

Įgyvendinamas Aprašas, pagal kurį pareiškėjui bus suteikta galimybė kreiptis į Kultūros ir meno tarybą, kuri pagal Monumentaliosios dailės kūrinių statymo ir jų priežiūros tvarkos aprašą galės suteikti pareiškėjui pritarimą įamžinimo objekto statymui.

**4. Siūlomos teisinio reguliavimo nuostatos.**

Pritarti Plungės pramonininkų sąjungai įamžinti Plungės garbės piliečio, mecenato Bronislovo Lubio atminimą.

**5. Pateikti skaičiavimus, išlaidų sąmatas, nurodyti finansavimo šaltinius.**

Įamžinimas vykdomas pareiškėjo ir iniciatorių lėšomis. Planuojamas ir Plungės rajono savivaldybės prisidėjimas prie paminklo biudžeto lėšomis.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priimtas sprendimas bus persiųstas pareiškėjui – Plungės pramonininkų sąjungai el. p. [info@plungesps.lt](mailto:info@plungesps.lt), taip pat viešinamas Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija**. Pridedamas Komisijos posėdžio protokolas.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | *Nenumatomas* |
| *Finansams* | *-* | *Nenumatomas* |
| *Socialinei aplinkai* | *-* | *Nenumatomas* |
| *Viešajam administravimui* | *-* | *Nenumatomas* |
| *Teisinei sistemai* | *-* | *Nenumatomas* |
| *Kriminogeninei situacijai* | *-* | *Nenumatomas* |
| *Aplinkai* | *-* | *Nenumatomas* |
| *Administracinei naštai* | *-* | *Nenumatomas* |
| *Regiono plėtrai* | *-* | *Nenumatomas* |
| *Kitoms sritims, asmenims ar jų grupėms* | *-* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Architektūros ir teritorijų planavimo skyriaus

vyr. specialistasGintaras Ramonas