**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO**

2023 m. sausio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymu, Plungės rajono savivaldybės taryba nusprendžia:

1. Patvirtinti:

1.1. Plungės rajono savivaldybės 2023 metų biudžeto pajamas – 54 076,415 tūkst. eurų (1 priedas), iš jų –1 800,700 tūkst. eurų – iš biudžetinių įstaigų pajamų už prekes, teikiamas paslaugas ir turto nuomą į Savivaldybės biudžetą (2 priedas) ir 2022 metais nepanaudotų biudžeto lėšų likutį – 3 636,700 tūkst. eurų;

1.2. Plungės rajono savivaldybės 2023 metų skolintas lėšas – 2 181,100 tūkst. eurų;

1.3. Plungės rajono savivaldybės 2023 metų biudžeto asignavimus – 58 437,815 tūkst. eurų ir 1 456,400 tūkst. eurų – paskoloms grąžinti; iš jų:

1.3.1. 32 033,7 tūkst. eurų – savarankiškosioms savivaldybės funkcijoms vykdyti ir 1 456,400 tūkst. eurų – paskoloms grąžinti (3 priedas);

1.3.2. 3 881,372 tūkst. eurų – valstybinėms (valstybės perduotoms savivaldybėms) funkcijoms vykdyti (4 priedas);

1.3.3. 14 021,700 tūkst. eurų – ugdymo reikmėms finansuoti (5 priedas);

1.3.4. 3 063,643 tūkst. eurų – kitoms dotacijoms (6 priedas);

1.3.5. 1 800,700 tūkst. eurų – biudžetinių įstaigų pajamų už prekes, teikiamas paslaugas ir turto nuomą (7 priedas);

1.3.6. 2022 metais nepanaudotų biudžeto lėšų paskirstymą: asignavimai – 3 636,700 tūkst. eurų (8 priedas);

1.4. Plungės rajono savivaldybės 2023 metų biudžeto asignavimų paskirstymą pagal 2023–2025 metų strateginio veiklos plano programas (9 priedas).

2. Nustatyti planuojamą metinę įsiskolinimų (mokėtinų sumų, išskyrus sumas paskoloms grąžinti) pokyčio sumą 2023 metų gruodžio 31 dienai – 0,0 eurų.

3. Leisti Savivaldybės administracijos Finansų ir biudžeto skyriui Savivaldybės biudžeto sąskaitoje esančias laikinai laisvas biudžeto lėšas naudoti apmokėti už įvykdytus darbus, kurie bus finansuojami iš specialių tikslinių dotacijų lėšų, po mokėjimo paraiškų pateikimo, kol bus gautos tikslinės lėšos.

Savivaldybės meras

SUDERINTA:

Administracijos direktorius Mindaugas Kaunas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Vietos ūkio skyriaus vedėjas Arvydas Liutika

Strateginio planavimo ir investicijų skyriaus vedėja Žaneta Vaitkuvienė

Finansų ir biudžeto skyriaus vyr. specialistė Regina Žilinskienė

Buhalterinės apskaitos skyriaus vedėja Genovaitė Pečkauskienė

Socialinės paramos skyriaus vedėja Jolanta Puidokienė

Švietimo ir sporto skyriaus vedėjas Gintautas Rimeikis

Rengėjai – Finansų ir biudžeto skyriaus specialistai

# FINANSŲ IR BIUDŽETO SKYRIUS

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“**

2023 m. sausio 11 d.

Plungė

**1. Parengto teisės akto projekto tikslai, uždaviniai, problemos esmė.**

Vadovaujantis Lietuvos Respublikos biudžeto sandaros įstatymu ir Lietuvos Respublikos 2022 metų valstybės biudžeto ir savivaldybių biudžeto finansinių rodiklių patvirtinimo įstatymu Nr. XIV-1556, patvirtinti 2023 metų savivaldybės biudžetą.

**2. Kaip šiuo metu yra sprendžiami projekte aptarti klausimai.**

Parengtas Plungės rajono savivaldybės 2023 metų biudžeto projektas.

**3. Kodėl būtina priimti sprendimą, kokių pozityvių rezultatų laukiama.**

Biudžeto sandaros įstatymo 26 straipsnio 5 dalyje nurodyta, kad Savivaldybių tarybos turi

patvirtinti biudžetus per du mėnesius nuo valstybės biudžeto ir savivaldybių biudžetų finansinių rodiklių patvirtinimo.

**4. Siūlomos teisinio reguliavimo nuostatos.**

Patvirtintas Plungės rajono savivaldybės 2023 metų biudžetas.

**5. Pateikti skaičiavimus, išlaidų sąmatas, nurodyti finansavimo šaltinius.**

Plungės rajono savivaldybės 2023 metų biudžeto apimtis: pajamos – 54 076,415 tūkst. eurų. 2 181,1 tūkst. eurų skolintų lėšų planuojama prisidėti prie vykdomų investicijų projektų finansavimo ir panaudoti 2022 metais nepanaudotų biudžeto lėšų likutį – 3 636,7 tūkst. eurų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Finansų ir biudžeto skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Sprendimas skelbiamas Plungės rajono savivaldybės interneto svetainėje.

**11. Kita svarbi informacija.**

Plungės rajono savivaldybės 2023 metų biudžeto projektas parengtas vadovaujantis Lietuvos Respublikos biudžeto sandaros įstatymu, Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymu, valstybės institucijų ir įstaigų teisės aktais apie 2023 m. Savivaldybei patvirtintas valstybės biudžeto specialiųjų tikslinių dotacijų ir kitų dotacijų sumas, Plungės rajono savivaldybės 2023–2025 metų strateginio veiklos plano projektu, Plungės rajono savivaldybės tarybos ir Administracijos direktoriaus patvirtintose biudžeto lėšų apskaičiavimo tvarkose nustatytais normatyvais bei atsižvelgiant į Savivaldybės asignavimų valdytojų pateiktus sąmatų projektus ir biudžetinių įstaigų pajamų už teikiamas paslaugas prognozes.

**PAJAMOS**

2023 metais Plungės rajono savivaldybės biudžeto pajamos – 54 076,415 tūkst. eurų (sprendimo projekto 1 priedas).

1 diagramoje parodyta Savivaldybės 2023 metų biudžeto pajamų struktūra procentais:

1 diagrama. 2023 m. biudžeto pajamų struktūra

Pajamų struktūroje didžiausią dalį – 52,7 proc. (28,5 mln. eurų) – sudaro GPM ir dotacijos – 38,8 proc. (21 mln. eurų). Kiti mokesčiai ir kitos pajamos – 5,2 proc. (2,8 mln. eurų), įstaigų pajamos – 3,3 proc. (1,8 mln. eurų).

2023 metų biudžeto pajamų bendra apimtis, palyginti su 2022 m. metų pradžios biudžeto pajamų planu, yra 5,9 mln. eurų, arba 12 proc. didesnė. Šiuo metu, kaip ir tvirtinant 2022 m. biudžetą, dar nežinomos tikslinės dotacijos lėšos Savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti, tikslinės dotacijos investicijų projektams finansuoti bei kitos tikslinės dotacijos. 2023 m. 0,9 mln. eurų mažiau planuojama gauti ES lėšų.

Plungės rajono savivaldybės 2023 metams biudžeto planuojamos pajamos savarankiškosioms funkcijoms finansuoti – 31 309 tūkst. eurų; palyginti su 2022 metų patikslintu planu, didėja 2,9 mln. eurų, arba 10,5 proc., o palyginant su 2022 metų pradžia – 4,6 mln. eurų, arba 17,2 proc.

2022 m. – 2023 m. Savivaldybės biudžeto pajamų palyginimas pateiktas 20 lentelėje (pridedama 20 lentelė).

Pagrindinis rodiklis, lemiantis savivaldybių biudžetų pajamų apimtį, yra įstatymu tvirtinama GPM dalis (procentais), tenkanti savivaldybių biudžetams. 2023 metams savivaldybių biudžetams patvirtinta 50,84 proc. GPM įplaukų nuo visų GPM įplaukų į konsoliduotus valstybės ir savivaldybių biudžetus (2022 m. patvirtinta 48,12 proc.): pastovioji dalis – 43,76 proc. (2022 m. patvirtinta – 42,77 proc.) ir kintamoji dalis – 7,08 proc. (2022 m. patvirtinta –5,35 proc.).

2023 m. kintamosios GPM dalies didėjimas yra susijęs su Savivaldybės išlaidų pokyčiu dėl Seimo ir Vyriausybės priimtų sprendimų. Jiems kompensuoti Plungės rajono savivaldybei numatyta 1 438 tūkst. eurų:

minimaliems koeficientas padidinti – 131 tūkst. eurų;

pareiginės algos (atlyginimo) baziniam dydžiui padidinti – 359 tūkst. eurų;

minimaliajai mėnesinei algai padidinti – 333 tūkst. eurų;

kultūros darbuotojams darbo užmokesčiui padidinti – 87 tūkst. eurų;

biudžetinių įstaigų vadovaujančių darbuotojų minimaliems pareiginės algos koeficientams padidinti – 36 tūkst. eurų;

pedagoginių darbuotojų, vykdančių neformalųjį vaikų švietimą ir ikimokyklinį, priešmokyklinį ugdymą darbo užmokesčiui padidinti – 492 tūkst. eurų.

Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymo 5 priedu patvirtintos prognozuojamos pajamos iš gyventojų pajamų mokesčio be įplaukų iš fiksuoto pajamų mokesčio už veiklas, kuriomis verčiamasi, turint verslo liudijimą – 28 527 tūkst. eurų. Pajamas iš žemės, nekilnojamojo turto, paveldimo turto, žemės nuomos mokesčių, pajamos iš baudų, konfiskuoto turto ir kitų netesybų, valstybės rinkliavų Savivaldybė prognozuoja pati, o neįvykdžius planų, Savivaldybei nekompensuojamos negautos pajamos iš minėtų mokesčių.

Specialiosios tikslinės dotacijos iš valstybės biudžeto planuojamos, atsižvelgiant į turimą informaciją iš ministerijų, kuruojančių atitinkamas valstybines (perduotas savivaldybei) funkcijas, bei į ugdymo reikmėms skirtą dotaciją ir kitas tikslines lėšas. ES lėšos – pagal vykdomų (planuojamų) projektų finansavimo sutartis, teikiamas paraiškas.

Biudžetinių įstaigų įmokos planuojamos pagal įstaigų pateiktus duomenis apie pajamas, gaunamas už teikiamas paslaugas, įmokas už išlaikymą švietimo, socialinės apsaugos ir kitose įstaigose, patalpų nuomą (sprendimo projekto 2 priedas).

2022 m. lėšų likučiai – 3 636,7 tūkst. eurų: 100,3 tūkst. eurų – už parduotą žemę; 124,1 tūkst. eurų – už parduotą socialinį būstą; 316,9 tūkst. eurų – vietinės rinkliavos už atliekų tvarkymą; 153,7 tūkst. eurų – Savivaldybės infrastruktūros plėtros įmokų; 358,3 tūkst. eurų – ES lėšų; 2 460,1 tūkst. eurų – savarankiškosioms funkcijoms vykdyti; 123,3 tūkst. eurų – Aplinkos apsaugos rėmimo programos lėšų.

2023 metais planuojama pasiskolinti 2 181,1 tūkst. eurų prisidėti prie vykdomų investicijų projektų finansavimo (pridedama 2,3,4 lentelės). Nuo 2023 m. sausio 1 d. įsigalioja Fiskalinės sutarties įgyvendinimo konstitucinio įstatymo Nr. XII-1289 1,4 straipsnių pakeitimo ir įstatymo papildymo priedu konstitucinis įstatymas. Įstatymo pakeitimas leidžia daugiau skolintis investicinių projektų įgyvendinimui.

**IŠLAIDOS**

2023 metų išlaidos – 59 894,215tūkst. eurų, iš jų: skolintų lėšų suma numatoma 2 181,1 tūkst. eurų, 2022 metų nepanaudotos lėšos – 3 636,7 tūkst. eurų.

Iš 59 894,215 tūkst. eurų išlaidų – 1 456,4 tūkst. eurų yra numatyta paskoloms pagal sudarytas sutartis grąžinti.

2 diagramoje parodyta Savivaldybės 2023 metų biudžeto išlaidų struktūra procentais:

2 diagrama. 2023 m. biudžeto išlaidų struktūra

2023 metų biudžeto išlaidos, palyginti su 2022 m. metų pradžios biudžeto išlaidų planu, yra 7,5 mln. eurų, arba 14,3 proc. didesnės.

2023 metų biudžeto projekte lėšų darbo užmokesčiui ir socialinio draudimo įnašams numatyta 33 466,9 tūkst. eurų, tai sudaro 56 proc. biudžeto išlaidų. Palyginti su 2022 metų pradžioje patvirtintu planu, didėja 4,3 mln. eurų., arba 14,6 proc.

**Sprendimo 3 priedas**

Savarankiškosioms savivaldybės funkcijoms vykdyti 2023 m. Savivaldybės biudžeto projekte numatyta 33 490,1 tūkst. eurų, arba 55,9 % biudžeto išlaidų; iš jų – 2 806 tūkst. eurų prisidėti prie investicijų projektų finansavimo.

Išlaidos savarankiškosioms funkcijoms vykdyti, palyginti su 2022 metų pradžioje patvirtintu planu, didėja 5 262,5 tūkst. eurų, arba 18,6 proc.

2023 m. priemonių finansavimo detalizavimas:

„Priemonėje Jaunimo veiklos programa (TP) – 10 tūkst. eurų numatyta pagalba darbdaviams įdarbinant jaunimą (2022 m. buvo SVV programoje).

Priemonėje „Ugdymo kokybės užtikrinimas (TP)“ – 200 tūkst. eurų: 30,0 tūkst. eurų – NVŠ

apskaitos sistemai, įdiegus atsiskaitymo negrynaisiais pinigais modulį, reikalingos lėšos papildomai įsigyti įrangą ir NVŠ apskaitai; 80 tūkst. eurų valgyklų sutvarkymui ir perėmimui mokyklų reikmėms (Plungės „Ryto“ mokykloje); 50,0 tūkst. eurų – lopšelio-darželio „Raudonkepuraitė“ skyriaus „Vėrinėlis“ baldams įsigyti; 40,0 tūkst. eurų – dviračių stoginės prie švietimo įstaigų, indaplovėms, drabužių džiovinimo spintoms.

2023 m. tęsiama mokyklų skaitmeninimo programa: priemonėje „Mokinių aprūpinimas IKT bendrojo ugdymo mokyklose (PP)“ numatyta 60 tūkst. eurų: Alsėdžių Stanislovo Narutavičiaus gimnazijai – 5 tūkst. eurų, akademiko Adolfo Jucio progimnazijai – 10,7 tūkst. eurų, Senamiesčio mokyklai – 20,3 tūkst. eurų; Žemaičių Kalvarijos Motiejaus Valančiaus gimnazijai – 4,5 tūkst. eurų, „Ryto“ pagrindinei mokyklai – 19,5 tūkst. eurų.

46 tūkst. eurų numatyta specialistų kelionės išlaidoms kompensuoti pagal Savivaldybės tarybos patvirtintą tvarką:

Priemonėje „Alsėdžių Stanislovo Narutavičiaus gimnazijos veikla (TP)“ – 4,6 tūkst. eurų;

Priemonėje „Plungės „Babrungo“ progimnazijos veikla (TP)“ – 1,2 tūkst. eurų;

Priemonėje „Akademiko Adolfo Jucio progimnazijos veikla (TP)“ – 3 tūkst. eurų;

Priemonėje „Kulių gimnazijos veikla (TP)“ – 3,6 tūkst. eurų;

Priemonėje „Liepijų mokyklos veikla (TP)“ – 4,3 tūkst. eurų;

Priemonėje „Plungės paslaugų ir švietimo pagalbos centro veikla (TP)“ – 2 tūkst. eurų;

Priemonėje „Senamiesčio mokyklos veikla (TP)“ – 0,5 tūkst. eurų;

Priemonėje „Plungės specialiojo ugdymo centro veikla (TP)“ – 3 tūkst. eurų;

Priemonėje „Lopšelio-darželio „Vyturėlis“ veikla (TP)“ –1 tūkst. eurų;

Priemonėje „Žemaičių Kalvarijos Motiejaus Valančiaus gimnazijos veikla (TP)“ – 5,4 tūkst. eurų;

Priemonėje „Saulės“ gimnazijos veikla (TP)“ – 4,3 tūkst. eurų;

Priemonėje „M. Oginskio meno mokyklos veikla (TP)“ – 5 tūkst. eurų;

Priemonėje „Platelių meno mokyklos veikla (TP)“ – 5 tūkst. eurų;

Priemonėje „Žemaičių Kalvarijos kultūros centro veikla (TP)“ – 1 tūkst. eurų;

Priemonėje „Žlibinų kultūros centro veikla (TP)“ – 1 tūkst. eurų;

Priemonėje „Šateikių kultūros centro veikla (TP)“ – 0,7 tūkst. eurų;

Priemonėje „Kulių kultūros centro veikla (TP)“ – 0,4 tūkst. eurų.

Priemonėje „Sporto projektų rėmimas (TP)“ nebeplanuojamas finansavimas krepšinio ir futbolo projektams, nes po 5 tūkst. eurų numatyta priemonėse: „VšĮ „Plungės futbolas“ programos įgyvendinimas (TP)“ ir „Plungės sporto ir rekreacijos centro veikla (TP)“.

Priemonėje „Plungės sporto ir rekreacijos centro veikla (TP): 10 tūkst. eurų – vandens sporto šventei organizuoti, 5 tūkst. eurų – projektams pagal Sporto tarybos 2022 m. lapkričio 23 d. posėdžio protokolą Nr. TK–111 ir 250 tūkst. eurų, iš jų: 180,5 tūkst. eurų darbo užmokesčiui 10 mėn. Universalaus sporto ir sveikatingumo kompleksui išlaikyti (pridedama 10 lentelė).

Priemonei „Kultūros projektų rėmimas (TP)“ numatyta 30 tūkst. eurų ir 19,9 tūkst. eurų projektams. Šios lėšos numatytos įstaigų asignavimuose: Žlibinų KC –3,7 tūkst. eurų, Kulių KC – 4.0 tūkst. eurų, Šateikių KC – 2,2 tūkst. eurų, Žemaičių Kalvarijos KC – 4,5 tūkst. eurų, Plungės KC – 3,0 tūkst. eurų, viešajai bibliotekai – 2,3 tūkst. eurų, Žemaičių dailės muziejui – 0,2 tūkst. eurų.

Priemonėje „Žemaičių Kalvarijos kultūros cento veikla“ – 10 tūkst. eurų Platelių kultūros sostinės renginiams.

Priemonėje „Žemaičių dailės muziejaus veikla (TP)“ – 4 tūkst. eurų Žirgyno pastato restauracijos ir įveiklinimo investicinio projekto ir paraiškos parengimui ir 7 tūkst. eurų leidiniui, skirtam Magdeburgo teisių suteikimo Plungei ir Plateliams 230 – osioms metinėms pažymėti.

Priemonėje „Plungės turizmo informacijos centro veikla (TP)“ – 2 tūkst. eurų dalyvauti turizmo ir poilsio parodoje „Vakantiebeurs 2023“ Utrechte (Nyderlanduose).

Priemonėje „Vaikų dienos centrų programų rėmimas(TP)“ numatyta 108,6 tūkst. eurų vaikų dienos centrams: Šateikių – 25 tūkst. eurų (50 proc. komunalinių išlaidų ir 1 etato darbo užmokesčiui), „Vilties vėrinėliai“ – 16 tūkst. eurų, „Cyrulis“ – 15 tūkst. eurų, Stalgėnų „Gija“ – 9,8 tūkst. eurų, Alsėdžių „Edukacija kitaip“ – 9,5 tūkst. eurų, Varkalių – 10,1 tūkst. eurų, „DraugAUK“ – 6,9 tūkst. eurų, „Mes“ – 6,9 tūkst. eurų. Centrams papildomai už neįgalius vaikus – 9,4 tūkst. eurų. Socialinės apsaugos ir darbo ministerija vaikų dienos centrų veiklai skyrė dotaciją – 154,2 tūkst. eurų.

Priemonėje „Socialinės reabilitacijos paslaugų neįgaliesiems bendruomenėje teikimas (TP)“ – 62,7 tūkst. eurų: 38,2 tūkst. eurų – prisidėti prie neįgaliųjų nevyriausybinių organizacijų veiklos programų; 2,5 tūkst. eurų – senjorų klubui „Pilnatis“; 2,3 tūkst. eurų – Plungės rajono buvusių tremtinių NVO „Paliesti tremties“; 1,0 tūkst. eurų – „Plungės viltis“; 5 tūkst. eurų – transporto paslaugoms įvairioms NVO pagal atskirus prašymus; 11,2 tūkst. eurų – Cukrinio diabeto klubui skirto specialaus automobilio, pritaikyto neįgaliųjų poreikiams, išlaikymui ir paslaugų teikimui; 2,5 tūkst. eurų – VšĮ Plungės vyrų krizių centrui.

Priemonėje „VšĮ Plungės rajono savivaldybės ligoninės programos įgyvendinimas (PP) – 205,4 tūkst. eurų: rezidentų finansavimas – 14,5 tūkst. eurų, kelionės išlaidų kompensavimas – 37,9 tūkst. eurų, mamografo įsigijimas – 100,0 tūkst. eurų, priėmimo sk. priestato projektavimo darbai – 53,0 tūkst. eurų.

Priemonėje „Saugios nakvynės paslaugos organizavimas VšĮ Plungės rajono savivaldybės ligoninėje (TP)“ – 17,6 tūkst. eurų.

Priemonėje „UAB „Plungės autobusų parkas“ veiklos gerinimas (PP)“ – 5 tūkst. eurų keleivių informacinei sistemai.

Priemonėje „Plungės rajono seniūnijų veikla“ – 10,9 tūkst. eurų Alsėdžių seniūnijai, 0,4 tūkst. eurų Paukštakių seniūnijai, 1 tūkst. eurų Platelių seniūnijai ir 2,6 tūkst. eurų Plungės miesto seniūnijai, vykdant Savivaldybės tarybos 2021 m. rugsėjo 29 d. sprendimą Nr. T1-233: „121. Lėšos, gautos pardavus Savivaldybės nekilnojamąjį turtą, pervedamos į Savivaldybės biudžetą ir naudojamos: 50 proc. – seniūnijos, kurioje buvo parduotas turtas, Strateginiame veiklos plane numatytoms priemonėms įgyvendinti, ir 50 proc. – kitoms Savivaldybės biudžeto reikmėms.“

Priemonėje „Plungės rajono seniūnijų veikla“ – 36,4 tūkst. eurų numatyta vykdant susitarimą grąžinti kiekvienai seniūnijai 2022 m. vietinės rinkliavos sumas.

Priemonėje „Plungės rajono seniūnijų veikla“ – 15,7 tūkst. eurų numatyta Žemaičių Kalvarijos seniūnijai: 10 tūkst. eurų Žemaičių Kalvarijos atlaidų metu ekrano nuomai ir kt. išlaidoms ir 5,7 tūkst. eurų 2022 m. pradėtiems gatvės apšvietimo darbams užbaigti ( lėšos neįsisavintos 2022 m.).

Priemonėje „Savivaldybės administracijos veikla (TP)“ 45 tūkst. eurų numatyti automobiliui pirkti.

Priemonei „Projektinės veiklos organizavimas (TP)“ numatyta 26,2 tūkst. eurų (pridedama 1 lentelė).

Priemonei „Bendruomeninės veiklos savivaldybėje stiprinimas (PP)“ numatyta 95 tūkst. eurų (pridedama 1 lentelė).

Priemonei „Investicijų ir kitų projektų, skirtų 2014-2020 m. nacionalinei pažangos programai/ES fondų investicijų programai, vykdymas(TE) (savivaldybės biudžeto lėšos)“ numatyta 426 tūkst. eurų (pridedama 5 lentelė).

Priemonei „Investicijų ir kitų projektų vykdymas (naujo finansavimo periodo (PP) (savivaldybės biudžeto lėšos)“ numatyta 198,9 tūkst. eurų (pridedama 6 lentelė).

Priemonei „Bendradarbystės centro „Spiečius“ veiklos organizavimas (TP)“ numatyta 35 tūkst. eurų (pridedama 7 lentelė).

Priemonei „Savivaldybės infrastruktūros objektų pagerinimo ir plėtros projektinės dokumentacijos rengimas (PP)“ numatyta 263,1 tūkst. eurų (pridedama 8 lentelė).

Priemonei „Architektūros ir teritorijų planavimo proceso organizavimas (TP)“ numatyta 63,9 tūkst. eurų (pridedama 8 lentelė).

Priemonei „Kultūros vertybių apsaugos organizavimas (TP)“ numatyta 60 tūkst. eurų (pridedama 9 lentelė).

Priemonei „Savivaldybės infrastruktūros objektų planavimas, remontas ir priežiūra (TP)“ numatyta 400 tūkst. eurų (pridedama 11 lentelė).

Priemonei „Savivaldybės infrastruktūros objektų plėtra (PP)“ numatyta 300 tūkst. eurų (pridedama 11 lentelė).

Priemonei „Savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti (TP)“ numatyta 120 tūkst. eurų (pridedama 11 lentelė).

Priemonei „Savivaldybės vietinės reikšmės kelių (gatvių) bei eismo saugumo priemonių plėtra, prisidedant prie darnaus judumo (PP)“ numatyta 100 tūkst. eurų (pridedama 11 lentelė).

Priemonei „Infrastruktūros plėtra savivaldybės ir fizinių ar juridinių asmenų jungtinės veiklos pagrindu (TP)“ numatyta 30 tūkst. eurų (pridedama 11 lentelė).

2023 m. planuojama tęsti pradėtus vykdyti projektus iš ES, VIPA ir dotacijų lėšų – biudžete numatyta 2 806 tūkst. eurų Savivaldybės prisidėjimas: 2 181,1 tūkst. eurų skolintų lėšų (pridedama 2, 3, 4 lentelė) ir 624,9 tūkst. eurų Savivaldybės biudžeto lėšų (pridedama 5, 6 lentelė).

2022 m. ir 2023 m. išlaidų savarankiškosioms funkcijoms palyginimas pateiktas 21 lentelėje (pridedama 21 lentelė).

**Sprendimo 4 priedas**

Valstybinėms funkcijoms vykdyti Savivaldybei skirtos tikslinės dotacijos – 3 881,372 tūkst. eurų, arba 6,5 % visų biudžeto išlaidų. Palyginti su 2022 metų patikslintu planu, dotacijos sumažėjo 52,5 tūkst. eurų.

Savivaldybė 2023 m. vykdys 22 funkcijas, kaip ir 2022 metais. Šiuo metu dar nežinoma lėšų suma funkcijai „Koordinuotai teikiamų paslaugų vaikams nuo gimimo iki 18 metų (turintiems didelių ir labai didelių specialiųjų ugdymosi poreikių – iki 21 metų) ir vaiko atstovams koordinavimui finansuoti (TP)“.

Priemonėje „Valstybei nuosavybės teise priklausančių melioracijos ir hidrotechnikos statinių valdymui ir naudojimui patikėjimo teise užtikrinti (TP)“ lėšų paskirstymas pateiktas 18 lentelėje (pridedama 18 lentelė).

2022 m. ir 2023 m. išlaidų valstybinėms funkcijoms vykdyti palyginimas pateiktas 19 lentelėje (pridedama 19 lentelė).

**Sprendimo 5 priedas**

Ugdymo reikmėms finansuoti numatyta 14 021,7 tūkst. eurų, arba 23,4 % visų biudžeto išlaidų, ir yra 1 729,7 tūkst. eurų daugiau negu buvo panaudota 2022 metais.

**Sprendimo 6 priedas**

Dotacijos – 3 063,643 tūkst. eurų, arba 5,1 procentų visų biudžeto išlaidų:

39,568 tūkst. eurų dotacija „Savivaldybių viešosioms bibliotekoms dokumentams įsigyti“ – numatyta priemonėje „Plungės rajono savivaldybės viešosios bibliotekos veikla (TP)“.

2023 metais, kaip ir ankstesniaisiais, Specialiajam ugdymo centrui skirta tikslinė dotacija – 821,2 tūkst. tūkst. eurų – numatyta priemonėse: 794,4 tūkst. eurų „Plungės specialiojo ugdymo centro veikla (TP)“ ir 29,8 tūkst. eurų „Plungės paslaugų ir švietimo pagalbos centro veikla (TP)“.

Socialinės apsaugos ir darbo ministerija skyrė dotacijas:

73,789 tūkst. eurų dotaciją socialinių paslaugų srities darbuotojų minimaliesiems pareiginės algos pastoviosios dalies koeficientams didinti – numatyta priemonėje „Plungės Socialinių paslaugų centro veikla (TP)“;

157,3 tūkst. eurų dotaciją akredituotai vaikų dienos socialinei priežiūrai organizuoti, teikti ir administruoti – numatyta priemonėje „Vaikų dienos centrų programų rėmimas (TP)“;

107,392 tūkst. eurų asmeninei pagalbai teikti ir administruoti – numatyta priemonėse: 105,286 tūkst. eurų „Plungės specialiojo ugdymo centro veikla (TP)“ ir 2,106 tūkst. eurų „Socialinės reabilitacijos paslaugų neįgaliesiems bendruomenėje teikimas (TP)“ ;

94,894 tūkst. eurų akredituotai socialinei reabilitacijai neįgaliesiems bendruomenėje organizuoti, teikti ir administruoti – numatyta priemonėje „Socialinės reabilitacijos paslaugų neįgaliesiems bendruomenėje teikimas (TP)“.

Švietimo, mokslo ir sporto ministerija skyrė dotaciją 196,3 tūkst. eurų neformaliajam vaikų švietimui – numatyta priemonėje „Neformaliojo vaikų švietimo programos įgyvendinimas (TP).

1553,7 tūkst. eurų ES lėšų numatyta priemonėms: „Ugdymo kokybės užtikrinimas (ES lėšos)“, „Investicijų ir kitų projektų skirtų 2014-2020 m. nacionalinei pažangos programai/ ES fondų investicijų programai, vykdymas (TE) (ES lėšos)“, „Investicijų ir kitų projektų vykdymas (naujo finansavimo periodo) (PP) (ES lėšos)“, „Investicijų ir kitų projektų skirtų 2014–2020 m. nacionalinei pažangos programai/ ES fondų investicijų programai, vykdymas (TE) (ES lėšos)“, „Investicijų ir kitų projektų skirtų 2014–2020 m. nacionalinei pažangos programai/ ES fondų investicijų programai, vykdymas (TE) (ES lėšos)“ (pridedama 12, 13, 14, 15, 16 lentelės).

19,5 tūkst. eurų VIPA lėšų numatyta priemonei „Investicijų ir kitų projektų skirtų 2014–2020 m. nacionalinei pažangos programai/ ES fondų investicijų programai, vykdymas (TE) (VIPA)“ (pridedama 17 lentelė).

Dar nėra visos informacijos apie ministerijų patvirtintas lėšas Plungės rajono savivaldybės investicijų projektams vykdyti.

Savivaldybės biudžetas bus tikslinamas metų eigoje, kai ministerijos paskirstys lėšas savivaldybių projektams finansuoti.

Nepatvirtintos ir lėšos Savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti.

**Sprendimo 7 priedas**

Savivaldybės biudžetinių įstaigų planuojamų gauti pajamų paskirstymas. Iš viso – 1 800,7 tūkst. eurų, arba 3 % biudžeto išlaidų. Išlaidų planuojama daugiau, nes numatytos 255 tūkst. eurų pajamos iš Universalaus sporto ir sveikatingumo komplekso veiklos.

**Sprendimo 8 priedas**

Šiame priede nurodyta, kaip paskirstomi 2022 metais nepanaudotų biudžeto lėšų likučiai – 3 636,7 tūkst. eurų:

1. Tikslinės paskirties lėšos – 1 176,6 tūkst. eurų – pagal tikslinę paskirtį paskirstomos priemonėms:

1.1. „Investicijų ir kitų projektų skirtų 2014–2020 m. nacionalinei pažangos programai/ ES fondų investicijų programai, vykdymas (TE) (ES lėšos)“ ir „Ugdymo kokybės užtikrinimas (ES lėšos)“– 358,3 tūkst. eurų;

1.2. „Žemėtvarkos proceso (darbų) organizavimas (TP)“ – 100,3 tūkst. eurų;

1.3. „Savivaldybės ir Socialinio būsto fondo plėtra (PP)“ – 124,1 tūkst. eurų;

1.4. „Specialiosios aplinkos apsaugos rėmimo programos vykdymas (TP)“ – 123,3 tūkst. eurų;

1.5. „Komunalinių atliekų surinkimui ir tvarkymui (TP)“ – 316,9 tūkst. eurų;

1.6.3. „Savivaldybės infrastruktūros plėtra tikslinėmis lėšomis (TP)“ – 153,7 tūkst. eurų.

2. Ne tikslinės paskirties lėšos – 2 460,1 tūkst. eurų:

2.1. „Savivaldybės administracijos veikla (TP)“ – 1460,1 tūkst. eurų;

2.2. „Keleivių ir moksleivių pavėžėjimo užtikrinimas (TP)“ – 600 tūkst. eurų;

2.3. „Socialinėms pašalpoms ir kompensacijoms skaičiuoti ir mokėti (TP)“ – 400 tūkst. eurų.

**Sprendimo 9 priedas**

Išlaidų paskirstymas pagal programas.

2023 m. biudžeto projektas parengtas pagal asignavimų valdytojus ir pagal programas, numatytas Plungės rajono savivaldybės 2023–2025 m. strateginiame veiklos plane.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | Taip |  |
| *Finansams* | Taip |  |
| *Socialinei aplinkai* | Taip |  |
| *Viešajam administravimui* | Taip |  |
| *Teisinei sistemai* | Taip |  |
| *Kriminogeninei situacijai* | Taip |  |
| *Aplinkai* | Taip |  |
| *Administracinei naštai* | Taip |  |
| *Regiono plėtrai* | Taip |  |
| *Kitoms sritims, asmenims ar jų grupėms* | Taip |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjai:

Finansų ir biudžeto skyriaus darbuotojai